  

**Rotary Club of Siam Erawan**

**Project Proposal for RI year 119 ( 2023-2024)**

**ชื่อโครงการ** น้ำคือชีวิต RCSE สร้างแหล่งน้ำสะอาดต้านภัยแล้ง เพื่อชุมชนบ้านโป่งกุ่ม หมู่ 4 ตำบลป่าเมี่ยง อำเภอดอยสะเก็ต จังหวัดเชียงใหม่

**RI Area of Focus** : สุขาภิบาล น้ำ สุขอนามัย

**ผู้รับผิดขอบโครงการ** : นิรมล ชีวรัตน์ นายกสโมสรโรตารี สยามเอราวัณ ปีบริหาร 2566 - 2567

**หลักการและเหตุผล**:

ชุมชนบ้านโป่งกุ่ม หมู่ 4 เป็นหนึ่งใน 6 หมู่บ้าน รวม 500 ครัวเรือนที่ตั้งอยู่ในชุมชนตำบลป่าเมี่ยง อำเภอดอยสะเก็ต จังหวัดเชียงใหม่ที่มีน้ำอุปโภคบริโภคเป็นน้ำประปาหมู่บ้านที่ต่อท่อน้ำจากที่สูงในเขตภูเขาที่ไหลมาตามลำแม่น้ำแม่ลาย โดยใช้ปั๊มสูบน้ำขึ้นเก็บในแท็งแล้วปล่อยน้ำส่งเข้าท่อประปาหมู่บ้าน ส่งมาถึงปลายทางพี้นที่ราบที่บ้านโป่งกุ่ม หมู่ 4 ระยะทางห่างจากจุดต้นทางประมาณกว่า 3 กิโลเมตร

จากการเปลี่ยนแปลงของสิ่งแวดล้อมโลกในช่วงไม่กี่ปีที่ผ่านมา ส่งผลให้เกิดภาวะแห้งแล้ง น้ำในลำห้วยแม่ลายที่เป็นต้นน้ำ แห้งแล้ง ทำให้ปริมาณน้ำไม่เพียงพอเลี้ยงประชาชนทั้ง 500 หลังคาเรือน โดยเฉพาะ พื้นที่บ้านโป่งกุ่มหมู่ 4 พื้นที่ปลายทาง ทำให้น้ำถูกดึงไปใช้ในชุมชนระหว่างเส้นทาง ไม่สามารถเหลือจ่ายถึงบ้านโป่งกุ่มหมู่ 4 ได้ ทำให้ประชาชนรวมกว่า 60 หลังคาเรือนขาดแคลนน้ำอย่างรุนแรง นอกจากนี้ ในฤดูฝน จากการทำการเกษตรในเขตดอยของชาวภูเขามีการใช้สารเคมีเป็นปุ๋ยเคมีบำรุงพืชผักมากขึ้นในทุกๆปี ส่งผลให้แหล่งต้นน้ำภูเขาปนเปื้อนสารเคมี มีผลกระทบถึงชุมชนด้านล่างที่ใช้น้ำต้องเผชิญกับความปนเปื้อนที่ทำให้น้ำมีกลิ่นไม่สะอาด บริโภคไม่ได้ รวมทั้งทำให้ผู้ใช้น้ำมีอาการแพ้เป็นผื่นคัน จนไม่สามารถใช้น้ำปนเปื้อนสารเคมีที่มาทางท่อส่งน้ำภูเขาในการบริโภคและอุปโภคได้ ชุมชนจึงต้องรวมตัวกันจัดซื้อน้ำมาใช้แทน และในบางครั้ง น้ำทั้งจากภูเขา และน้ำที่ซื้อขาดแคลน ทำให้การดำรงชีวิตยากลำบากเป็นอย่างมาก

สโมสรโรตารีสยามเอราวัณ โดย นายก นิรมล ชีวรัตน์ ได้เดินทางลงพื้นที่สำรวจความเดือนร้อนเรื่องแหล่งน้ำนี้ครั้งแรกในช่วงเดือนตุลาคม 2565 และครั้งที่ 2 เมื่อวันที่ 11 พฤษภาคม 2566 โดยได้รับความกรุณาจากพระคุณเจ้าพิมพฤทธิ์ เจ้าอาวาสวัดโป่งน้ำร้อน ที่ตั้งอยู่ในบ้านโป่งกุ่ม หมู่ 4 ตำบลป่าเมี่ยง อำเภอดอยสะเก็ด จังหวัดเชียงใหม่ พื้นที่ๆเดือนร้อนเรื่องน้ำดังกล่าว พระคุณเจ้าได้กรุณาเป็นศูนย์กลางประสานงานเชิญหัวหน้าชุมชน ผู้ใหญ่บ้าน คณะประปาหมู่บ้าน ชาวบ้าน ข้าราชการในท้องที่ อบต และผู้อาวุโสในพื้นที่ ได้ร่วมหารือถึงปัญหาดังกล่าว โดยสรุปว่า จะใช้การเจาะบ่อบาดาลเพื่อนำน้ำสะอาดได้ดินมาใช้ทดแทนน้ำประปาหมู่บ้านที่ส่งมาไม่ถึงอันเนื่องมาจากภัยแล้ง และมีความปนเปื้อนจากภูเขาซึ่งเป็นแนวทางเดียวกับชุมชนที่อื่นที่ประสบปัญหาเหมือนกันได้ทำการแก้ไข ซึ่งจะได้ขออนุญาตทางการในการดำเนินการได้อย่างถูกต้อง

และเมื่อวันที่ 11 พฤษภาคม 2566 นายกนิรมล ชีวรัตน์ สโมสรโรตารีสยามเอราวัณ ได้ไปสำรวจพื้นที่และยืนยันในความจำเป็นต้องได้รับความช่วยเหลือเรื่องการขาดแคลนน้ำที่บ้านโป่งกุ่มอีกครั้ง จากการไปสำรวจร่วมกับผู้ใหญ่บ้าน คุณหลวงบ้าน นายเสถียร ผู้ดูแลคณะประปาหมู่บ้าน ได้เข้าร่วมหารือและได้เดินทางไปสำรวจสภาพจริง ณ พื้นที่ต้นน้ำ ที่บ้านโป่งดิน ซึ่งอยู่ในเขตภูเขาห่างจากชุมชนสูงขึ้นไปกว่า 3 กิโลเมตร ได้พบว่าแหล่งน้ำลำห้วยแม่ลาย มีระดับน้ำแห้งมากจากภัยแล้ง โดยมีปั๊มจ่อที่ลำห้วย สูบน้ำขึ้นเก็บในแท๊งเก็บน้ำในลักษณะสูงชันจากพื้นน้ำไป 350 เมตร แล้วผ่านเครื่องกรอง น้ำที่ผ่านการกรองจะมีปริมาณไม่เพียงพอต่อการใช้จึงต้องมีการควบคุมการส่งน้ำเป็นเวลา ทั้งนี้ น้ำที่ส่งไปในระบบประปาปัจจุบัน เพียงพอแค่ครึ่งทาง ทำให้พื้นที่วัดโป่งน้ำร้อน และพื้นที่ในบ้านโป่งกุ่มหมู่ 4 ที่อยู่ปลายน้ำ ไม่ได้รับน้ำประปาหมู่บ้าน ทำให้มีความเดือดร้อนเป็นอย่างมาก

การแก้ไขปัญหาขาดแคลนน้ำอุปโภคบริโภคจากภัยแล้งครั้งนี้ **สอดคล้องกับโครงการในพระราชดำริที่ พระบาทสมเด็จพระเจ้าอยู่หัว รัชกาลที่ 10 ทรงพระราชทาน คือโครงการจัดหาน้ำบาดาลแก้ปัญหาภัยแล้งของกระทรวงทรัพยากรธรรมชาติและสิ่งแวดล้อม ซึ่งถือเป็นโครงการอันเนื่องมาจากพระราชดำริ ที่ได้ลงมือดำเนินการถึงปัจจุบันไปแล้วกว่า 15 แห่งกระจายทั่วภูมิสังคมของประเทศไทยใน 11 จังหวัด ทั้งภาคเหนือ ภาคอีสาน ภาคกลางและภาคใต้ ซึ่งสามารถข่วยแก้ไขปัญหาขาดแคลนน้ำให้ประชาชนได้แล้วกว่า 37,600 ครัวเรือน**

ทางผู้นำชุมชนและผู้ใหญ่บ้านที่ดูแลการประปาหมู่บ้านได้เสนอขุดเจาะน้ำบาดาล 2 บ่อ นั่นคือบริเวณที่ราบ ที่เป็นปลายทางสุดของการส่งน้ำประปาหมู่บ้าน ในเขตวัดโป่งน้ำร้อน และอีกหนึ่งจุด ในเขตเนินเขาสูงขึ้นไปจากบริเวณวัดโป่งน้ำร้อน เพื่อครอบคลุมแก้ไขปัญหาการขาดแคลนน้ำได้ครบทั้ง 60 ครัวเรือน โดยใช้งบประมาณ เฉพาะการขุดเจาะและจัดซื้อปั๊มน้ำ 300,000 บาท

**เป้าประสงค์และวัตถุประสงค์ของโครงการ**

1. เพื่อให้ประชาชนในชุมชนในพื้นที่ปลายทางน้ำประปาหมู่บ้านที่ไม่ได้รับน้ำ คือชุมชนบ้านโป่งกุ่ม หมู่ 4 ประมาณ 60 หลังคาเรือนที่มีวัดโป่งน้ำร้อนเป็นศูนย์กลางชุมชน ได้มีน้ำใต้ดินที่สะอาดใช้อุปโภคบริโภคได้ โดยเจาะบ่อบาดาลในเขตพื้นที่วัดโป่งน้ำร้อนที่มีเครื่องอุปกรณ์ในการสูบน้ำ เก็บกักน้ำและส่งน้ำให้ชุมชนได้อย่างต่อเนื่อง ทั้งนี้ จะใช้ระบบท่อเดิม ไม่จำเป็นต้องเดินท่อใหม่ ทำให้ใช้ทุนทรัพย์เฉพาะเท่าที่จำเป็นได้
2. เพื่อช่วยเหลือลดค่าใช้จ่ายในการใช้น้ำของแต่ละครัวเรือน ที่ปัจจุบันต้องซื้อน้ำมาใช้ แต่ทั้งนี้ ยังคงมีค่าใช้จ่ายบางส่วนที่ต้องชำระเป็นค่าไฟ ค่าบำรุงรักษาให้คณะประปาหมู่บ้านโดยมีผู้ใหญ่บ้านและผู้นำชุมชน ร่วมกับท่านเจ้าอาวาทวัดโป่งน้ำร้อน ทำหน้าที่ดูแลบ่อบาดาลและอุปกรณ์ในระบบทั้งหมด
3. เพื่อให้ชุมชนได้มีน้ำสะอาดในการอุปโภคบริโภคได้อย่างไม่ขาดแคลน น้ำคือชีวิต นั่นคือจะช่วยให้คุณภาพชีวิตของประชาชนในชุมชนดีขึ้นได้

**แผนงาน ระยะเวลาในการดำเนินงาน และการติดตามประเมินผล**

1. เจรจาหารือร่วมกับผู้นำชุมชน เจ้าหน้าที่หน่วยงานราชการที่เกี่ยวข้อง และผู้รับเหมาในการเจาะบ่อน้ำบาดาล ซึ่งเป็นผู้ที่ได้รับการรับรองจากหน่วยงานราชการและชุมชนในท้องที่เป็นที่เรียบร้อย เมื่อ 11 พฤษภาคม พศ 2566
2. ใบอนุญาตเจาะบาดาล

 ได้รับ**ใบอนุญาต ลงนามถูกต้องขากผู้อำนวยการสำนักงานทรัพยากรธรรมชาติและสิ่งแวดล้อมจังหวัดเชียงใหม่ ตามใบอนุญาตเจาะน้ำบาดาล เลขที่ 500507-40166-0002 ออกให้วันที่ 16 มิถุนายน พศ 2566**

1. การดำเนินการขุดเจาะ

 คณะผู้นำชุมชน ประปาหมู่บ้านและเจ้าอาวาสวัดโป่งน้ำร้อน ว่าจ้างผู้รับเหมาที่มีประสบการณ์ในการขุดเจาะบ่อบาดาลในชุมขนอยู่เดิมให้เริ่มดำเนินการ โดยการควบคุมชองเจ้าหน้าที่คณะประปาชุมชน

1. การเริ่มโครงการและ งบประมาณค่าใช้จ่ายในการดำเนินโครงการ

 สโมสรโรตารรี สยามเอราวัณ โดยนายกสโมสร จะรับผิดชอบโดยส่งมอบผ่านเจ้าอาวาสวัดโป่งน้ำร้อน โดยแยกเป็น 2 โครงการย่อย คือ

* 1. เฟสที่ 1 บ่อบาดาลที่ 1 ในเขตพื้นที่วัดโป่งน้ำร้อน ครอบคลุมการใช้น้ำในเขตวัดและชุมชนโดยรอบ ประมาณ 35 หลังคาเรือน ค่าใช้จ่ายขุดเจาะบาดาล 150,000 บาท ลงมือปฏิบัติการในเดือน กรกฎาคม 2566
	2. เฟสที่ 2 บ่อบาลดาลที่ 2 ห่างขึ้นเนินสูงขึ้นไปจากวัดประมาณ 400 เมตร เพื่อส่งน้ำให้ถึงครัวเรือนที่ตั้งในที่สูงชัน ครอบคลุมได้อีกประมาณ 25 หลังคาเรือน ค่าใช้จ่ายขุดเจาะบาดาล 150,000 บาท กำหนดการเริ่มปฏิบัติการจะพิจารณาหลังจากตรวจติดตามประสิทธิผลของงานบ่อบาดาลที่ 1 เรียบร้อยแล้ว
1. การตรวจติดตามและรับมอบงาน
	1. สโมสรโรตารีสยามเอราวัณ จะเรียนเชิญองค์กรและบุคคลที่เข้าร่วมโครงการ ร่วมทำการตรวจสอบ
2. สภาพการดำเนินการขณะขุดเจาะบ่อบาดาล
3. สภาพการใช้งาน ในการ Test Run ทดสอบเดินเครื่องทั้งระบบ
	1. ร่วมกับคณะประปาชุมชน ผู้นำชุมชนและวัดโป่งน้ำร้อน ร่วมติดตาม ตรวจสอบผลการสูบน้ำ กักเก็บน้ำ และส่งน้ำให้ชุมชน
	2. สโมสรโรตารีสยามเอราวัณและคณะร่วมโครงการ ร่วมกันทำการส่งมอบบ่อบาดาล บ่อที่ 1 แหล่งน้ำสะอาดให้ชุมชนบ้านโป่งกุ่มหมู่ 4 ตำบลป่าเมี่ยง อำเภอดอยสะเก็ต จังหวัดเชียงใหม่
	3. ติดตามผลกระทบโครงการ โดยสโมสรโรตารีสยามเอราวัณ ประสานกับคณะประปาหมู่บ้าน หัวหน้าชุมชนและเจ้าอาวาสวัดโป่งน้ำร้อน ในทุกเดือนในช่วง 6 เดือนแรก และติดตามผลต่อเนื่อง ทุก 6 เดือน เป็นเวลา 3 ปี
	4. พิจารณา โครงการขุดเจาะบ่อบาดาลบ่อที่ 2 ให้เริ่มดำเนินการเร็วที่สุด หลัดยืนยันประสิทธิผลของระบบส่งน้ำในโครงการเฟสที่ 1 เป็นที่เรียบร้อยแล้ว

**งบประมาณโดยรวม**

 300,000 บาท

ระดมทุนโดยเชิญชวนผู้ร่วมสนับสนุนโครงการ เช่น สโมสรโรตารีพี่น้อง 5 สโมสร สโมสรโรตารีต่างสโมสร องค์กรบำเพ็ญประโยชนเพื่อสังคมต่างๆ เช่น สโมสรซอนต้าในประเทศไทย รวมทั้งปัจเจกบุคคลที่ประสงค์ร่วมทุนทรัพย์ช่วยเหลือโครงการจัดหาแหล่งน้ำต้านภัยแล้งในครั้งนี้

ทั้งนี้ ผู้ร่วมสมทบทุนทรัพย์สามารถแจ้งขอรับในอนุโมทบัตร เพื่อใช้ลดหย่อนภาษีได้

จึงเรียนเสนอมาเพื่อโปรดพิจารณาสนับสนุนโครงการ



รทร นิรมล ชีวรัตน์

นายก สโมสรโรตารีสยามเอราวัณ ปีบริหาร 2566 - 2567

โทร 081-8469717

